Ormehodeslekta

hageormehode (E. plantagineum)
 ormehode (E. vulgare)

Ormehodeslekta (Echium) er ei slekt i rubladfamilien.

De fleste artene er ett-, to- eller flerårige urter, men i Makaronesia er nesten alle artene busker. Plantene er strihårete og har hele, spredte blad. Blomsterstandene er spiralstilte kvaster. Begeret har fem fliker. Krona er traktformet og håret på utsida med blå–rosa eller hvit farge. De fem kronflikene og fem pollenbærerne har ulik lengde.

Slekta omfatter 65 arter, og de fleste vokser i middelhavsområdet. Det er 28 endemiske arter i Makaronesia (Kanariøyene, Madeira, Kapp Verde). Størst utbredelse har ormehode (E. vulgare) som vokser nordover til Norge og østover til Xinjiang i Kina. Noen arter dyrkes i hager og finnes forvillet i andre verdensdeler.

Galleri

Litteratur

Eksterne lenker 
 

Rubladfamilien